Publication: Magyar Közlöny
Issue: MK-2009-145 (Year: 2009, Number: 145)
Era: 2004-2010
Section: 2. melléklet a 223/2009. (X. 14.) Korm. rendelethez
Paragraph Index: 509

1. ábra: Az informatikai katasztrófaelhárítás fázisai 1.1. Katasztrófa elõtti felkészülési feladatok Katasztrófa elõtti felkészülési feladatok ellátásakor az üzemeltetõnek meg kell tennie azokat a szükséges intézkedéseket (felkészülési fázis), melyek biztosítják számára, hogy katasztrófahelyzet esetén rendelkezésre álljanak a sikeres elhárításhoz szükséges erõforrások és teljesüljenek a szükséges feltételek. A felkészülési fázis implementációs tervében felsorolt feladatok végrehajtása biztosítja azt, hogy az üzemeltetõ szervezet teljesíteni tudja a mûködtetõ elvárásait, vagyis az informatikai rendszerek visszaállítását a megjelölt idõtartamon belül. A felkészülési fázis meghatározza azokat az adminisztratív, szervezési, illetve technikai intézkedéseket, amelyeket az üzemeltetõnek végre kell hajtania. A felkészülési fázisban kerül sor a szükséges beruházásokra, eszközök beüzemelésére, részletes és konkrét eljárások kidolgozására, tesztelésre, illetve az érintett munkatársak oktatására. A felkészülési fázis fõbb feladatai tehát az alábbiak: – Az informatikai katasztrófaelhárításban részt vevõ csoportok létrehozása, tagjaik felelõsségi körének meghatározása, és megbízása a feladatok ellátásával. – Az informatikai katasztrófaelhárításhoz szükséges dokumentációk biztosítása, különös tekintettel a mentés-visszaállítás dokumentációira, majd az egyéb (leltárak, szerzõdések, értesítési listák stb.) dokumentumok. – A szállítók rendelkezésre állásának biztosítása. – Az informatikai katasztrófaelhárítási tevékenységek menedzselésére szolgáló Katasztrófakezelõ Központ kijelölése. – Az informatikai rendszer erõforrásigényének (hardverek, szoftverek, adatok, dokumentációk stb.) biztosítása. – Az egyes fázisok pénzügyi feltételeinek biztosítása. – Az Informatikai Katasztrófaelhárítási Terv tesztelése és oktatása. 1.2. Informatikai katasztrófa bekövetkezésekor végrehajtandó feladatok Katasztrófa utáni feladatok, amikor az üzemeltetõ mozgósítja az elhárításban részt vevõ munkatársait (válasz fázis) és megkezdi az informatikai szolgáltatások lehetõség szerinti tartalék rendszereken való mûködésbe állítását, (visszaállítási fázis), majd a károk elhárítását követõen a rendszerek újraindítását, valamint a normál üzemi állapot helyreállítását (helyreállítási fázis).

Source: https://magyarkozlony.hu/hivatalos-lapok/ecb4451b97255cd5b4e0e34e49810f4693f6ffe2/dokumentumok/0580a50ff1a9e31b0ee77b7a32cd98b734861afe/letoltes